
คู่มือผู้พิการ
องค์การบริหารส่วนตำบลเคียนซา
อำเภอเคียนซา  จังหวัดสุราษฎร์ธานี
โทร 077-387243

· จดทะเบียนความพิการได้ที่

สำนักงานพัฒนาสังคมและความมั่นคงของมนุษย์จังหวัดสุราษฎร์ธานี 077-355-080,077-355081
· หลักฐานการจดทะเบียนคนพิการ/ต่ออายุบัตรคนพิการ
ในกรณีที่คนพิการไปด้วยตนเองให้เตรียมเอกสารดังนี้
1. เอกสารรับรองความพิการจากโรงพยาบาลของรัฐ
    ออกโดยแพทย์
จำนวน  1  ฉบับ
2. บัตรประจำตัวประชาชนและทะเบียนบ้าน
    จำนวน  1  ฉบับ
3. บัตรประจำตัวประชาชนและทะเบียนบ้าน (ผู้ดูแลผู้พิการ  
    จำนวน  1  ฉบับ 
4. รูปถ่ายคนพิการ ขนาด 1 นิ้ว ที่เป็นปัจจุบัน หรือถ่ายไว้ไม่
    เกิน 6 เดือน    จำนวน  2  รูป
· ในกรณีเป็นเด็กใช้สูติบัตร  
พร้อมทั้งถ่ายสำเนาจำนวน 1 ชุด
(กรณียื่นแทนให้นำบัตรประชาชนและทะเบียนบ้านของผู้ยื่นแทนมาด้วย)
**บัตรประจำตัวคนพิการมีอายุ 8 ปี นับแต่วันที่ออกบัตร**

· วันเวลาที่เปิดให้บริการ
วันจันทร์ ถึง วันศุกร์  ในวันและเวลาราชการ 
ตั้งแต่เวลา 08.30 น. – 16.30 น.

	· หลังจากจดทะเบียนความพิการแล้วองค์การบริหารส่วนตำบลเคียนซาจะช่วยเหลืออย่างไร??
นำบัตรประจำตัวคนพิการมาขึ้นบัญชีเพื่อขอรับเงินความพิการที่ งานพัฒนาชุมชน  องค์การบริหารส่วนตำบล      เคียนซา  จะมีเจ้าหน้าที่คอยให้คำปรึกษาและแนะนำการขึ้นบัญชีเพื่อขอรับเงินเบี้ยความพิการ
การยื่นคำร้องขอรับเบี้ยความพิการ สามารถยื่นได้ทุกวัน (ในวันและเวลาราชการ)
· คุณสมบัติของผู้มีสิทธิได้รับเงินเบี้ยยังชีพความพิการ
           1. สัญชาติไทย
           2. มีบัตรประจำตัวคนพิการ

           3. มีชื่ออยู่ในทะเบียนราษฎร์องค์การบริหารส่วนตำบลเคียนซา
           4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
           5. ในกรณีผู้พิการเป็นผู้ซึ่งต้องขังหรือจำคุกอยู่ในเรือนจำ  ทัณฑ์สถานหรือสถานคุมขังของกรมราชทัณฑ์  หรือเป็นผู้ซึ่งถูกควบคุมอยู่ในสถานพินิจและคุ้มครองเด็กและเยาวชน   หรือศูนย์ฝึกและอบรมเด็กและเยาวชน  ให้ไปลงทะเบียนและยื่นคำขอรับเบี้ยความพิการต่อผู้บังคับบัญชาการ  หรือผู้อำนวยการตามสถานที่ที่อยู่


	
· หลักฐานในการขึ้นทะเบียนดังนี้
  1. บัตรประจำตัวคนพิการ         จำนวน   1   ชุด
  2. ทะเบียนบ้าน                     จำนวน   1   ชุด
  3. บัตรประจำตัวประชาชน        จำนวน   1   ชุด
  4. สมุดบัญชีธนาคารเพื่อการเกษตรและสหกรณ์
     การเกษตร (ธกส.)                จำนวน   1  ชุด
· กรณีที่ผู้อื่นยื่นแทนใช้หลักฐานดังนี้
  1. บัตรประจำตัวประชาชน   จำนวน 1   ชุด
  2. ทะเบียนบ้าน                 จำนวน 1   ชุด
  3. หนังสือมอบอำนาจ          จำนวน 1   ชุด
  4. สำเนาสมุดบัญชีธนาคารเพื่อการเกษตรและสหกรณ์
     การเกษตร (ธกส.)            จำนวน 1   ชุด

	
   คนพิการ คือ บุคคลที่มีความผิดปกติ หรือมีความบกพร่องทางร่างกาย ทางสติปัญญา หรือจิตใจ คนเป็นทรัพยากรที่มีคุณค่าทั้งนี้ เพราะคนเป็นกำลังสำคัญในการพัฒนาประเทศในทุก ๆ ด้าน แต่ในทุก ๆ สังคมมิได้มีบุคคลที่มีความรู้ ความสามารถเท่าเทียมกันทั้งหมด แต่ยังมีบุคคลประเภทหนึ่งซึ่งมีความผิดปกติหรือความบกพร่องทางด้านร่างกาย ทางสติปัญญา หรือทางจิตใจ ทำให้เป็นอุปสรรคในการดำรงชีวิต การประกอบอาชีพ และการได้มีส่วนร่วมในกิจกรรมต่าง ๆ ของสังคม ซึ่งเราเรียกบุคคลเหล่านี้ว่า “คนพิการ”

     ประกาศกระทรวงการพัฒนาสังคมและความมั่นคงของมนุษย์ ได้กำหนดประเภทของคนพิการไว้ ดังนี้
     1. คนพิการทางการมองเห็น
     2. คนพิการทางการได้ยินหรือสื่อความหมาย
     3. คนพิการทางกายหรือการเคลื่อนไหว
     4. คนพิการทางจิตใจหรือพฤติกรรม
     5. คนพิการทางสติปัญญาหรือการรับรู้
     6. ความพิการทางการเรียนรู้
     7. ความพิการทางออทิสติก
คนพิการ
สามารถกู้ยืมเงินกองทุนส่งเสริมและพัฒนาคุณภาพชีวิตคนพิการ 
ประเภท การกู้ยืมของคนพิการหรือผู้ดูแลคนพิการเป็นรายบุคคล
ได้วงเงินสูงสุด 120,000 บาท โดยไม่มีดอกเบี้ย
	


จัดทำโดย
งานพัฒนาชุมชน สำนักงานปลัด
องค์การบริหารส่วนตำบลเคียนซา




ความหมายของคนพิการ





ประเภทและลักษณะของคนพิการ








